**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**ТИПТІК ОҚУ БАҒДАРЛАМАСЫ**

**EDT 1203 Ежелгі дүние тарихы**

**5В020300 – Тарих мамандығы бойынша**

**Көлемі 3 кредит**

# 

**Алматы - 2016**

**АЛҒЫ СӨЗ**

**1** әл-Фараби атындағы Қазақ ұлттық университетінде **ӘЗІРЛЕНГЕН ЖӘНЕ ҰСЫНЫЛҒАН**

Авторлары:

Е.Т.Қартабаева – Әл-Фараби атындағы Қазақ ұлттық университеті дүние жүзі тарихы, тарихнама және деректану кафедрасының доценті, тарих ғылымдарының кандидаты

Ф.Н.Мийманбаева – Әл-Фараби атындағы Қазақ ұлттық университеті дүние жүзі тарихы, тарихнама және деректану кафедрасының доценті, тарих ғылымдарының кандидаты

**2 РЕЦЕНЗЕНТ**

Мырзабекова Р.С. – әл-Фараби атындағы Қазақ ұлттық университеті доценті, тарих ғылымдарының кандидаты

Сманова А.М. – Қазақ Мемлекеттік Қыздар Педагогикалық Университеті Тарих кафедрасының доценті, тарих ғылымдарының кандидаты

**3 Қазақстан Республикасы Білім және Ғылым министрлігінің «\_\_» \_\_\_\_\_\_\_\_\_\_20\_\_ бұйрығымен**  **БЕКІТІЛГЕН ЖӘНЕ ЕНГІЗІЛГЕН**

**4**  Типтік оқу бағдарламасы 5В020300-Тарих мамандығының мемлекеттік жалпыға білім беру стандартына сәйкес **ҚҰРАСТЫРЫЛҒАН**

**5 Республикалық Оқу-әдістемелік кеңесінің**  « » 20 жылғы мәжілісінде **ҚАРАСТЫРЫЛҒАН**  № хаттама\_\_\_\_\_\_\_\_\_\_\_\_\_

**ТҮСІНДІРМЕ ХАТ**

«Ежелгі дүние тарихы» пәні университеттік жалпы тарих курсының бір бөлігі болып табылады және оны 1 курстың тарихшы-студенттері оқиды. Пән Ніл мен Қосөзен аңғарларындағы алғашқы мемлекеттік құрылымдардың пайда болуынан бастап, Батыс Рим империясының құлауына дейінгі, жалпы тарихтың шамамен үш жарым мыңжылдық дәуірін қамтиды. Дәстүрлі түрде ежелгі дүние тарихы үш бөлімнен тұрады:: 1) «Ежелгі Шығыс тарихы»; 2) «Ежелгі Грекия тарихы»; 3) «Ежелгі Рим тарихы».

Бұл пәнде ежелгі мемлекеттердің нақты тарихымен қоса, студенттер, ежелгі шығыс және антика өркениеттерінің ортақ белгілері мен ерекшеліктері, олардың жетістіктерінің адамзаттың кейінгі тарихындағы маңызы сияқты және басқа да бірқатар жалпы тарихи мәселелермен де танысатын болады. Пәнді оқу барысында, студент, бай фактілік материалдар негізінде, бұл пәннен кейін оқытылатын тарихи пәндер шеңберінде, атап айтқанда тарих, әлеуметтану, саясиэкономия және мәдениеттану пәндерінде кездесетін негізгі түсініктерді игеретін болады, пәнаралық байланыстар жүйеленеді. Сондықтан да ежелгі дүние тарихын оқыту заманауи жоғарғы тарихи білім берудің қажетті бөлігі болып табылады.

**Пәннің алдында оқытылатын пәндер**: университеттік ежелгі дүние тарихы пәнін сапалы түрде игеру үшін мектепте оқытылатын ежелгі дүние тарихын білу қажет, сондай-ақ: деректану, археология, ежелгі тілдер (латын тілі) пәндерін игерген абзал;

**Пәнді игеру үшін қажет білімдер, шеберліктер мен дағдыларға үйрететін пәндер:** «Ежелгі дүние тарихы» алғашқы қоғам тарихы, орта ғасырлар тарихы, Қазақстан тарихы, этнология, өнер тарихы, әлемдік діндер тарихы, әлемдік өркениеттер тарихы, халықаралық қатынастар тарихы, философия, сияқты пәндерді оқыту үшін фактологиялық және методологиялық база жасай отырып, осы пәндермен логикалық және мазмұндық-әдістемелік тұрғыдан байланысты.

Бұл аралық пәндерде ежелгі Шығыс, Грекия және Рим тарихы бойынша білімдер жинақталған. Бұл ең алдымен, саяси билік мекемелері, қоғамның саяси дамуы теориясы, халықаралық саясат пен елшілік элементтері, сондай-ақ ежелгі халықтардың мәдени мұрасына жататын философия саласындағы жетістіктер.

«Ежелгі дүние тарихы» пәнін игеру нәтижесінде студенттің алатын

**Білімі:**

– ежелгі өркениеттер дамуының негізгі кезеңдері, сондай-ақ ежелгі Шығыс, ежелгі Грекия мен Рим тарихының басты оқиғалары; ежелгі тарихтың көрнекті қайраткерлері;

– тарихи үдерістің қозғаушы күштері мен заңдылықтары; ондағы және ежелгі қоғамдардың саяси ұйымындағы адамның орны;

– ежелгі шығыс, ежелгі грек және ежелгі рим тарихына баға беру мен оларды дәуірлерге бөлудегі дәстүрлі және заманауи көзқарастар;

– ежелгі қоғамдар мен мемлекеттердің тарихи дамуы барысында қалыптасқан аса маңызды мәдени жетістіктер мен құндылықтар жүйесі.

**Шеберліктері:**

**–**ақпараттытиімді түрде іздестіру және әр түрлі дерек түрлерімен жұмыс жасай білу;

– ақпарат көздерін сыни талдай білу;

– мәтіндерді жүйелеу мен аннотация құрастыру;

– өз сөзін логикалық тұрғыдан дұрыс, анық және дәлелді жеткізе білу;

– өз көзқарасын көпшілік алдында, әлеуметтік қабылданған формада қорғай білу;

– ежелгі тарихтың үдерістері мен құбылыстарын өзара байланыста игеріп, ортақ үдерістер мен жекелеген фактілерді бір-бірімен салыстыру; тарихи үдерістер мен оқиғалардың маңызды белгілерін ажырата білу;

– тарихи оқиғалардың салдарлары мен сабақтарын көре білу, оларды ескере отырып, саналы түрдегі шешімдер жасай білу.

**Дағдылары:**

– Ежелгі Шығыс, ежелгі Грекия және Рим тарихының оқиғалары туралы түсініктер, негізгі тарихи қайраткерлер және ежелгі халықтар мәдениетінің жетістіктері;

– тарихи әдебиеттер (зерттеулер) мен деректерді іздеп табу мен олармен жасау дағдылары;

– пікір-таластар жүргізу мен көпшілік алдында сөйлеу дағдысы;

– тарихи үдерістің көпнұсқалылығын және ғылыми мәселелерге әр түрлі көзқарастардың болуының заңдылығын білу;

– мәдениеттің, еркіндіктің, азаматтық пен гуманизмнің базалық құндылықтары туралы түсінік;

– өз білімін әрдайым ұштап отыру қажеттілігі.

Бұл тұлғааралық қарым-қатынас жасау, басқа тұлғаның жеке басын қадірлеу дағдысын, идеологиялық адасушылыққа қарсы тұра білу қабілетін жетілдіреді, Аталмыш дағдылар кәсіби циклдегі кез-келген сабақта, оқу және өндірістік практика барысында дамытыла түседі, мұның өзі бәсекеге қабілетті мамандар дайындауда аса маңызды болып табылады.

**ПӘННІҢ ТАҚЫРЫПТЫҚ ЖОСПАРЫ**

|  |  |
| --- | --- |
| № | Тақырып атаулары |
| 1 | Кіріспе дәріс. |
| 2 | Ежелгі Шығыс тарихы. Ежелгі Египет тарихы |
| 3 | Ежелгі Алдыңғы Азия тарихы. Ежелгі Месопотамия (Қосөзен) |
| 4 | Кіші Азия және Закавказье ежелгі дәуірде |
| 5 | Ежелгі дәуірдегі Сирия, Финикия, Палестина, Карфаген |
| 6 | Иран мен Орта Азия ежелгі дәуірде |
| 7 | Ежелгі Үндістан |
| 8 | Ежелгі Қытай |
| 9 | Ежелгі Грекия тарихы . Деректері мен тарихнамасы |
| 10 | Б.з.д. ІІ мыңж. Грекия тарихы |
| 11 | Б.з.д. XI–IX ғғ. Грекия. |
| 12 | Б.з.д. VІІІ–VІ ғғ. архаикалық Грекия |
| 13 | Б.з.д. V-ІV ғғ. классикалық Грекия |
| 14 | Эллинизм дәуірі. Александр Македонскийдің жаулаушылықтары |
| 15 | Ежелгі Рим тарихы. Деректері мен тарихнамасы |
| 16 | Б.з.д. VIII - III ғғ. Рим тарихы. Италиядағы ерте құлиеленушілік қоғамдар мен мемлекеттер (б.з.д. VШ-VI ғғ.) |
| 17 | Б.з.д. V ғ. аяғы–ІІІ ғ. бірінші жартысындағы Рим және Италия |
| 18 | Б.з.д. ІІІ-І ғғ. кейінгі республика тарихы. Рим мен Карфагеннің Жерорта теңізінің батысы үшін күресі |
| 19 | Римнің Шығыс Жерорта теңізіндегі жаулаушылықтары және оның Жерорта теңізінің аса қуатты державасына айналуы |
| 20 | Б.з.д. ІІ – І ғ. басындағы Римнің ішкі тарихы |
| 21 | Рим республикасының құлауы. Рим республикасы саяси жүйесінің дағдарысы. Әлеуметтік қайшылықтардың күшеюі. |
| 22 | Республикалық дәуірдегі Рим мәдениеті |
| 23 | Ерте империя дәуірі. Август принципаты |
| 24 | Рим империясы б.з. I–П ғғ. |
| 25 | ІІІ ғасырдағы Рим құлиеденушілік қоғамы мен мемлекетінің дағдарысы |
| 26 | Христиандықтың пайда болуы және оның ерте тарихы |
| 27 | Кейінгі Рим империясы.IV ғ. Рим қоғамы мен мемлекеті. Доминат жүйесі |
| 28 | Б.з. I–IV ғғ. мәдениет |
| 29 | Батыс Рим империясының құлауы |

**Пән мазмұны**

**Кіріспе**

**Пәнді оқыту мақсаты.** «Ежелгі дүние тарихы» пәнін оқытудың мақсаты студенттің бойында Азия, Солтүстік Африка және Еуропада б.з.д. ІV мыңжылдықтың ортасынан б.з. І мыңжылдығының ортасына дейін өмір сүрген ежелгі өркениеттер дамуының негізгі кезеңдері мен заңдылықтары туралы кешенді және ғылыми түсінікті қалыптастыру болып табылады, сондай-ақ осы өркениеттердің адамзат тарихындағы орны мен рөлін, олардың мәдени және тарихи өзіндік ерекшеліктерін анықтау, тарихи өткенімізді саналы түрде қастерлей білуге тәрбиелеу, ежелгі дүние тарихы саласындағы зерттеулердегі маңызды мәселелер туралы түсініктерді қалыптастыру, сондай-ақ студенттердің бойында олардың болашақ кәсіби қызметінде қажет болатын дағдыларды қалыптастыру; студенттер тарихи таным әдіс-тәсілдерін және жазба деректермен жұмыс жасай білу дағдысын игеруі қажет.

**Пәнді оқыту міндеттері** және оның мамандар дайындаудағы рөлі:

Пәнді оқыту міндеттері жоғары кәсіби дайындық деңгейі бар, тек фактілік тарихты ғана біліп қоймай, сонымен бірге өткеннің құбылыстарын түсінуде ғылыми әдіс-тәсілдерді игерген маманға қойылатын талаптармен анықталады.

**Пәннің оқу нысаны** Ежелгі Шығыс тарихы, Ежелгі Грекия тарихы және Ежелгі Рим тарихы болып табылады.

**Пәнді оқыту әдіс-тәсілдері:** дәрістер, семинар сабақтары, деректерді оқу мен түсіндіру, баяндамалар.

**Аталмыш пәннің басқа ғылымдар арасындағы орны мен рөлі.** Басқа тарихи пәндерден ерекше, «Ежелгі дүние тарихы» алғашқы өркениеттердің қалыптасу себептері, олардың даму ерекшеліктері, экономикалық қатынастар, әлеуметтік және сословиелік құрылымдардың, мемлекеттік ұйымның, идеологиялық және діни өмірдің жаңа формаларын қарастырумен бірге, қоғамның даму үдерісін жалпы алып та қарастырады, қоғамдық өмір құбылыстарының бүкіл жиынтығын, оның барлық салаларын (экономика, саясат, мәдениет, тұрмыс және т.б.) және олардың өзара байланыстары мен өзара шарттылығын талдайды.

**Пәннің дамуының негізгі кезеңдерін көрсететін қысқаша тарихи очеркі.**

Ежелгі дүние тарихы туралы түсінік. «Шығыс» және «Батыс» түсініктерінің пайда болуы. Ежелгі философтар, тарихшылар мен географтар адам қауымдастықтары мен Ежелгі Шығыс тарихындағы географиялық фактордың рөлі туралы. Антикалық тарихнаманың қалыптасуы мен дамуы. Геродот. Фукидид. Антикалық философиялық ой мен тарихнама. Рим тарихнамасы. Тацит. Антикалық тарихи ойдың ерекшеліктері. Циклизм.

Шарль Монтескьенің «Заңдар рухы туралы» еңбегіндегі әр түрлі халықтардың материалдық және рухани дамуы ерекшеліктеріне және олардың мемлекеттілігі мен құқығы формасына табиғи-климаттық жағдайлардың маңызды ықпалы туралы пікірдің негізделуі. Марксизмнің қоғам дамуындағы географиялық фактордың рөлін жоққа шығаруы. Детерменизмнің екі формасы – географиялық және саясиэкономиялық. Гордон Чайлдың егіншілік пен мал шаруашылығына өтуді, яғни экономика дамуындағы, және одан кейін адам өмірінің барлық басқа салаларындағы сапалы секірісті көрсететін «неолиттік төңкеріс» туралы түсінігі.

Қоғамдардың заманауи типтелуі және ежелгі дүние тарихы. Формациялық, мәдениеттанушылық, өркениеттілік және басқа да зерттеу тәсілдері және оларды ежелгі дүние тарихын зерттеуде пайдалану мәселелері. К. Маркс пен Ф. Энгельстің қоғамдық-экономикалық формациялар туралы теориясының пайда болуы. Тарихи үдерістің формациялық үлгісінің еуропацентристік ұстанымы, оның ежелгі шығыс қоғамдарын зерттеуге қатысты шектеулілігі.

Әр өркениеттің кезеңдік дамуы теориясы. И.М. Дьяконов және В.А. Якобсон ежелгі тарихтың екі кезеңге – ерте және кейінгі ежелгі қоғам деп бөлінуі туралы.

Ежелгі Шығыс тарихының хронологиялық аясы. Басталуы – б.з.д. IV мыңж. Аяғында Тигр, Евфрат пен Ніл аңғарларында алғашқы таптық қоғамдар мен мемлекеттік құрылымдардың пайда болуы. Аяқталуы – б.з.д. IV ғ. 30-20-шы жылдарында А.Македонский басқарған грек-македон әскерінің бүкіл Таяу Шығысты, Иран қыратын, Орта Азияның оңтүстік бөлігінжәне Үндістанның солтүстік-батыс бөлігін жаулап алуы. В.Д. Неронованың Ежелгі Шығыс тарихын, алғашқы қауымдық құрылыс пен құлиеленушілік формациялар қатар өмір сүрген уақыт деп қарастыруы. Польша зерттеушісі Ю. Заболоцканың Таяу Шығыс тарихын б.з.д. VIII мыңж. бастай отырып, оны одан әрі кеңейте түскен көзқарасы. Эллинизм дәуірі – б.з.д. 323 ж. – б.з. 30 ж. Александрдың әлемдік державасы ыдырағаннан кейін эллинистік мемлекеттердің қалыптасуы.

Ежелгі Үндістан тарихы – б.з.д. ІІІ мыңж. ортасы – б.з. V ғ. Ежелгі Қытай тарихы – б.з.д. ІІІ мыңж. аяғы - б.з. ІІІ ғ. Жекелеген ежелгі шығыс елдерінің тарихын дәуірлерге бөлуде сол қоғамның негізгі салаларында – әлеуметтік-экономикалық құрылысында, рухани мәдениетінде, саяси және мемлекеттік ұйымында орын алған сапалы өзгерістерді басшылыққа алу.

Ежелгі Грекияда мемлекеттіліктің қалыптасуы. Полистің пайда болуы, әлеуметтік-саяси ұйымның әр түрлі типтерінің қалыптасуы.

Ежелгі Грекия тарихының негізгі кезеңдері:

1) эгейлік, немесе крит-микендік (б.з.д. Ш–П мыңж.), рулық құрылыстың ыдырау дәуірі, жекелеген аудандарда ертетаптық құлиеленушілік мемлекеттердің пайда болып, дамуы;

2) Гомерлік Грекия (б.з.д. ХI–IХ ғғ.) – тайпалық қатынастардың ыдырауы және грек мемлекеттілігі негіздерінің, протополистің қалыптасу дәуірі;

3) Архаикалық дәуір – (б.з.д. VШ–VI ғғ.) – архаикалық революция уақыты, полистік жүйе – демократия мен мемлекеттіліктің қалыптасуы жолындағы негізгі кедергілердің жойылуы;

4) Классикалық дәуір (б.з.д. V–IV ғғ.) – антикалық полистерде құлиеленушілік қатынастардың ерекше гүлденуі;

5) эллинистік дәуір (б.з.д. V–IV ғғ.) – Парсы державасын грек-македондықтар жаулап алғаннан кейін Таяу Шығыстың ауқымды кеңістігінде құлиеленушілік қатынастардың одан әрі дамуы. Дәуірдің соңы – эллинистік әлемнің батыс бөлігін Римнің, ал шығыс бөлігін Парфияның жаулап алуы.

Ежелгі Рим тарихы төрт дәуірге бөлінеді:

1) ерте құлиеленушілік қатынастар дәуірі (б.з.д. VШ–Ш ғғ.). – «патшалық дәуір» (б.з.д. VI ғ.) және ерте Рим республикасы (б.з.д. V–IV ғғ.);

2) құлиеленушік жүйесінің ерекше гүлдену дәуірі. Классикалық құлдықтың алғашқы кезеңі (б.з.д. П–I ғғ.) – кейінгі Рим республикасы мен азамат соғысы кезеңі; екінші кезеңі (б.з. I–II ғғ.) – ерте империя, немесе принципат дәуірі;

3) Рим империясындағы құлиеленушілік құрылыстың жалпы дағдарысы және саяси дағдарыс дәуірі (б.з. Ш ғ.);

4) құлиеленушілік құрылыс дағдарысының тереңдеуі (б.з. IV–V ғғ.). Кейінгі империя. Доминат. Батыс Рим империясының күйреуі.

476 ж. Батыс Рим империясының құлауы ежелгі дүние тарихын аяқтайды.

**ПӘН МАЗМҰНЫНЫҢ НЕГІЗГІ БӨЛІМІ**

**Ежелгі Египет тарихы**

Табиғаты мен халқы. Ежелгі Египеттің деректері мен тарихнамасы. Египеттің табиғат жағдайлары мен географиялық орналасуы. Ніл аңғары – егіншіліктің ең ежелгі ошақтарының бірі. Ніл аңғарана адамдардың қоныстану үдерісі. Ежелгі Египет тарихын дәуірлерге бөлу. ХVШ ғасыр – ХIХ ғасырдың басында Египет тарихының зерттеле бастуы. Ежелгі Египет иероглифтерінің оқылуы. Х1Х–ХХ ғғ. шетелдік египтологияның негізгі жетістіктері. Орыс египтология мектебінің қалыптасуы. Кеңестік және посткеңестік египтологияның дамуы.

Орталықтандырылған жалпыегипеттік мемлекеттің құрылуы және оның Ежелгі патшалық дәуіріндегі гүлденуі. Ерте патшалық кезеңі. Ежелгі патшалық кезеңі. Б.з.д. ІІІ мыңжылдықта орталықтандырылған Египет мемлекетінің құрылуы. Мүліктік жіктелістің өсуі. Құлдық қатынастардың дамуы. Үстем тап және оның қоғамдағы орны. Әлеуметтік қайшылықтар. Перғауын және оның деспоттық билігі. Мемлекеттік аппарат, оның негізгі ведомстволары. Патшаны және патша билігін құдайға айналдырған діни идеология. Абыздар. Ежелгі патшалық кезеңнің аяғындағы саяси бытыраңқылықтың күшеюі және Египеттің номдарға ыдырап кетуі. Орта патшалық дәуіріндегі Египет. Бірінші өтпелі кезең. Орта патшалық дәуіріндегі Египет экономикасы мен қуатының өсуі. Жаңа патшалық дәуіріндегі Ұлы Египет державасы. Египеттіктердің гиксостармен күресі және олардың елден қуылуы. XVIII әулет перғауындарының жаулаушылықтары және қуатты Египет империясының құрылуы. Мемлекеттік басқару ұйымы. Әскер және соғыс ісі. IV Аменхотептің (Эхнатон) діни-саяси реформасы. ІІ Рамсес. Египет–Хетт соғыстары. ХХ әулет тұсындағы Египет. Шетелдіктердің басқыншылықтары. Абыздардың күшеюі және Фива ақсүйектерінің билігі. Жаңа патшалық соңындағы Египеттің құлдырауы және әлсіреуі. Б.з.д. І мыңж. Египет. Елдегі шетелдіктер билігі және саистік қайта өркендеу. Египетті ливиялықтардың басып алуы. Эфиоптар мен ассириялықтар қол астындағы Египет. Саистың көтерілуі және елдің ХХVI саистік әулет тұсында қайта бірігуі.

Б.з.д. VІІ–VІ ғғ. Египеттің экономикалық, әлеуметтік, саяси және мәдени дамуының негізгі процестері. Ежелгі Египет мәдениеті. Египет діні. Мифологиясы. Маңызды діни рәсімдері. Эхнатонның монотеистік дінді енгізуге тырысуы. Діни рәсімдерді ұйымдастыру. Храмдар және абыздар. Ежелгі египеттіктердің жазуы. Ежелгіегипет әдебиеті. Египет бейнелеу және сәулет өнерінің негізгі жетістіктері. Египеттің бұлжымайтын заңдары (канон) және жаңашылдықтары. Амарн өнері және оның маңызы. Египеттіктерде ғылыми-тәжірибелік білімдердің пайда болуы.

**Ежелгі Алдыңғы Азия тарихы. Ежелгі Месопотамия (Қосөзен)**

Географиялық орналасуы, халқы. Қосөзенде мемлекеттің қалыптасуы. Месопотамияның б.з.д. ІІІ мыңжылдықтағы тарихи дамуының негізгі үдерістері.

Елдің географиялық орналасуы. Тигр және Евфрат ұлы өзендері. Қосөзенде ирригациялық егіншіліктің дамуына ықпал еткен жағдайлар. Месопотамияны адамдардың қоныстану үдерісі. Қолдан суғару жүйесінің пайда болуы және неолит дәуірінде егіншіліктің дамуы. Б.з.д. V-IV мыңжылдықтардағы маңызды археологиялық мәдениеттер, олардың сипаттамасы. Қоғамның жіктелуі.

Шумер – б.з.д. ІІІ мыңжылдықтың І-жартысындағы елдің экономикалық, саяси, және мәдени өмірінің орталығы. Шумер қала-мемлекеттерінің ертеәулеттік дәуірдегі саяси тарихы. Лагаш, оның көтерілуі мен құлауының тарихы. Уруинимгина реформалары.

Аккад билігіндегі Месопотамия. Кутилердің талқандалуы және орталығы Ур болған Шумер–Аккад патшалығының құрылуы. ІІІ Ур әулеті тұсындағы деспотия, бюрократия және әскер. Аморейлер мен эламдықтардың шапқыншылығы және Шумер-Аккад патшалығының құлауы. Б.з.д. ІІ мыңжылдықтағы Месопотамия. Вавилонның күшеюі. Касситтік әулет тұсындағы Вавилон. Ортаассирия дәуіріндегі Ассирияның күшеюі. Арамей тайпаларының басып кіруі және Ассирия мемлекетінің құлдырауы. Ассириялық және Жаңававилондық державалар. Вавилонға Ассирия билігінің орнауы. Жаңававилон державасының құрылуы. Оның ІІ Новуходоносор тұсында күшеюі. Вавилония Парсы саяси жүйесінің аясында. Ежелгі Месопотамия халықтарының мәдениеті.

**Кіші Азия және Закавказье ежелгі дәуірде**

Кіші Азия: территориясы және халқы. Кіші Азияның ең ежелгі тарихы.

Хетт патшалығы. Б.з.д. ІІ–І мыңжылдықтардағы Кіші Азияның батысындағы мемлекеттер. Фригия патшалығы және оның Кіші Азияның батыс бөлігіне үстемдігі. етт патшалығының Жаңахеттік кезеңдегі қайта өрлеуі. Жерорта теңізінің шығыс жағалауы және Алдыңғы Азияда үстемдік ету үшін күрес. «Теңіз халықтарының» шабуылы және Хетт державасының құлауы. Хетт экономикасы. Хетт мәдениеті. Лидия патшалығы. Урарту және Закавказье мемлекеттері. Урарту – Ван патшалығы. Ежелгі армян патшалығы. Колхидадағы мемлекет. Ибериядағы (Шығыс Грузия) ерте мемлекеттік құрылымдар және Албания (қазіргі Азербайжан). Оларда құлиеленушілік қатынастардың қалыптасуы.

**Ежелгі дәуірдегі** **Сирия, Финикия, Палестина, Карфаген**

Б.з.д. І мыңж. Финикия мен Сирияның өркендеуі. Тир-Сидон патшалығының құрылуы. Сириядағы Дамаск патшалығы және оның көрші елдермен және ассириямен күресі. Палестина территориясына ежелгі еврей тайпаларының басып кіруі. Б.з.д. ІІ–І мыңж. аралығында Израиль-Иудей патшалығының құрылуы. Шығыс Жерорта теңізі жағалауы Ассирия, Жаңа Вавилон, Парсы державаларының билігінде. Сирия, Финикия және Палестина халықтары мәдениетінің Жерорта теңізі аймағына тарауы. Солтүстік Африкада Карфагеннің және басқа да Финикия отарларының негізделуі.

## Иран мен Орта Азия ежелгі дәуірде

Ежелгі Иран мен Орта Азияның табиғаты мен халқы. Элам және Мидия – Иран территориясындағы ең ежелгі мемлекеттер. Киелі кітаптар жинағы «Авеста». Б.з.д. VI–IV ғғ. «Әлемдік» Парсы державасы. І Дарийдің әкімшілік-қаржы реформалары. Алдыңғы Азия мәдениетінің парсы мәдениетінің қалыптасуына ықпалы. Парсы державасында мәдениеттердің синкреттелу үдерісі.

Б.з.д. ІІІ–І мыңж. Орта Азия. Ежелгі Бактрия мемлекеті. Ахеменидтер жаулап алуының тарихи салдары. Кушан державасы және Парфия. Орта Азия Селевкилер мемлекетінің құрамында. Грек–Бактрия патшалығының құрылуы. Парфия патшалығының пайда болуы: әлеуметтік-экономикалық және саяси құрылысы.

**Ежелгі Үндістан**

Ерте дәуірдегі Оңтүстік Азияның территориясы, табиғаты мен халқы. Ең ежелгі (Инд) өркениет. Деректері мен тарихнамасы. Мохенджо-Даро және Хараппа. Инд өркениетінің құлдырауы, оның тарихи маңызы.

Ганг аңғарындағы алғашқы мемлекеттер (б.з.д. І мыңж. ІІ–І-ші жартысы). Арий мәселесі. Ауыл шаруашылығы мен қолөнердің гүлденуі. Қалалар мен сауда. Варналар жүйесі. Брахманизм діні. Жалпыүнділік державаның пайда болуы мен ыдырауы (б.з.д. І мыңж. ІІ-ші жартысы). Үндістанға грек-македондықтардың басып кіруі және олармен күрес. Маурилер империясы және оның гүлденуі.

Ерте дәуірдің соңғы кезеңіндегі Оңтүстік Азия (б.з.д. І мыңж. І-ші жартысы).Кушандар тұсындағы Үндістан. Магадханың қайта көтерілуі және Гупттар әулетінің билігі. Құлиеленушілік қатынастардың дағдарысы және ыдырауы. Үнді қоғамының федалдану үдерісі. Ежелгі Үндістанның мәдениеті.

**Ежелгі Қытай**

Ежелгі Қытайдың табиғат жағдайлары мен халқы. Қытайдағы ежелгі мемлекеттік құрылымдардың пайда болуы. Шань-Инь мен Чжоу. Индіктердің иероглифтік жазуы. Чжоулықтардың техникалық жетістіктері. Әлеуметтік рангтар жүйесі. Мұрагерлік иеліктер және чжоухоу құқығы. Құлдық мәселесі. Б.з.д. VІІІ-ІІІ ғғ. ежелгі Қытай. Ежелгі Қытай патшалықтары арасындағы үстемдік жолындағы күрес. Чжаньго дәуіріндегі экономикалық алға басулар. Жерге жеке меншіктің дамуы. Цинь патшалығындағы Шан Янь реформалары.Философиялық ілімдер мен мектептердің пайда болуы. Кун-цзы (Конфуций) мен Моцзы ілімдері. Легизм және даосизм.

Қытайдағы алғашқы орталықтандырылған мемлекет – Цинь империясы. Цинь Шихуандидің сыртқы саясаты. Ұлы Қытай қорғанының салынуы. Әлеуметтік-саяси қайшылықтардың шиеленісуі және б.з.д. ІІІ ғ. яяғындағы халық көтерілісі.

Б.з.д. ІІІ ғ. – б.з. ІІІ ғ. Хань империясы. У-ди билігі және оның реформалары. Әлеуметтік қайшылықтардың шиеленісуі және б.з. І ғ. халық көтерілістері. Ван Ман реформалары. Ежелгі Қытайдағы феодалдану үдерісі. «Сары орамалдылар» көтерілісі. Өзара қырқыстар және империя бірлігінің жойылуы. «Үш патшалық» және феодалдық орта ғасырлардың басалуы. Ежелгі Қытай мәдениеті.

**Ежелгі Грекия тарихы**

**Деректері мен тарихнамасы**

Материалдық мәдениет ескерткіштері. Мифологиясы, эпостық жырлары. Б.з.д. V-IV ғғ. тарихнама. Логографтар. Геродоттың «Тарих» атты еңбегі. Фукидид. Ксенофонт. Эллинистік және римдік дәуірдің тарихнамасы. Диодор. Страбон. Плутарх. Павсаний. Археологиялық мәліметтер.

**Б.з.д. ІІ мыңж. Грекия тарихы**

Б.з.д. ІІІ–ІІ мыңж. ХІ–ІХ ғғ. Крит және ахейлік мемлекеттер. Критте таптық қоғам мен мемлекеттің пайда болуы. Б.з.д. ІІ мыңж. Ахейлік Грекия. Ахейлік ерте құлиеленушілік мемлекеттер: Микен, Тиринф, Фивы. Ахейлік мемлекеттер және Троя. Дорийліктердің басып кіріп, қоныстануы және оның салдары. Крит-микен мәдениеті және оның маңызы.

**Б.з.д. XI–IX ғғ. Грекия**

Гомер дастандары Грекияның әлеуметтік-саяси және экономикалық тарихының дерегі ретінде. Гомерлік қоғам. Рулық құрылыстан қала-мемлекет түріндегі құлиеленушілік мемлекетке өту.

**Б.з.д. VІІІ–VІ ғғ. архаикалық Грекия**

Ежелгі Грек полисі, оның пайда болуы мен мәні. Отарлау қозғалысы. Ежелгі грек тираниясы және оның Афина мен Спартаның полис типтері ретінде қалыптасуында алатын орны. Полистің дағдарысы. Б.з.д. VІІІ-VІ ғғ. Пелопоннес. Спарта, Коринф, Аргос. Спарта басқарған Пелопоннес одағының құрылуы. Аттикада полистің қалыптасуы. Афина қолөнер-аграрлық типтегі полис ретінде. Демостың ақсүйектермен күресі. Драконт заңдары. Солон заңдары. Писистрат пен оның ұлдарының тираниясы. Клисфен заңдары және афиналық құл иеленушілік демократияның қалыптасуы.

**Б.з.д. V-ІV ғғ. классикалық Грекия**

Грек-парсы соғыстары және Афина теңіз одағы. Марафон шайқасы. Б.з.д. 481 жылғы Коринфтегі конгресс және гректердің әскери бірігуі. Саламин түбіндегі шайқас. Парсыларды Платея және Микале түбінде талқандау. Парсылардың Эвримедонт түбінде жеңілуі. Каллий бітімі. Грекияның б.з.д. V–IV ғғ. әлеуметтік-экономикалық дамуы. Грек экономикасының екі негізгі типі: афиналық және спарталық типтер. (Классикалық құлдық түсінігі және оның негізгі ерекшеліктері. Классикалық Грекиядағы қоғамның құрылымы. Спарта қоғамының таптық-сословиелік құрылымы: спартиаттар мен периэктер. Илоттар, олардың мүліктік және қоғамдық жағдайы.

Афиналық демократия мен спарталық олигархия б.з.д. V ғ. саяси жүйелер ретінде. Пелопоннес соғысы. Бірінші Афиналық теңіз одағы және оның Афины архэсіне айналуы. Эфиальт пен Перикл реформалары. Периклдың ішкі және сыртқы саясаты.

Спартаның саяси құрылымы. Б.з.д. V ғ. Пелопоннес одағы. Соғыстың себептері мен сылтауы. Кезеңдері. Архидам соғысы. Никий бітім шарты. Афинаның басқыншылық саясаты. Декелей соғысы. Алкивиадтың қызметі. Б.з.д. 411 ж. олигархиялық төңкеріс. Парсылардың грек істеріне араласуы. Афина архэсін реформалау. Афинаның жеңілісі.

Б.з.д. VШ–IV ғғ. ежелгі грек мәдениеті. Грек діні. Дін мен діни рәсімдердің сәулет және мүсін өнерлерінің дамуына ықпалы. Грек әдебиеті мен театры. Мифология, ежелгі грек эпосы және олардың әдебиеттің дамуына ықпалы. Грек театры. Б.з.д. VП–VI ғғ. грек лирикасы. Грек философиясы. Ғылыми білімдер. Ежелгі грек мәдениетінің әлемдік тарихи маңызы.

Б.з.д.V–ІV ғғ. Македония. Парсы мемлекетіне қарсы жорыққа дайындық. Филипп ІІ (б.з.д. 359-336 жж.), оның ішкі және сыртқы саясаты. Грекиядағы македондық және антимакедондық топтар. Б.з.д. 337ж. Коринф конгресі және Парсы державасына қарсы күрес үшін жалпыгректік одақтың құрылуы.

Персияға қарсы жорыққа дайындық. Филиптің өлімі. Александрдың Грекиядағы Македон үстемдігін қалпына келтіруі.

**Эллинизм дәуірі. Александр Македонскийдің жаулаушылықтары**

Б.з.д. IV ғ. Ахеменидтер державасы. Грекия мен Македонияның шығыс жорықтарына әскери-саяси дайындығы. Парсыларды жаулап алу және алып державаның құрылуы. Үндістанға жорық. Александрдың тұлғасы және қызметі. Александр Македонский державасының ыдырауы. Оның жаулаушылықтарының тарихи маңызы.

Александр мұрагерлері (диадохтар) арасындағы күрес және жаңа (эллинистік) мемлекеттердің құрылуы. Эллинистік мемлекеттер типтері. Эллинизмнің мәні. Ең ірі эллинистік мемлекеттер: Селевкилер мемлекеті, эллинистік Египет, Македония, Пергам мемлекеті. Эллинистік әлем б.з.д. І ғ. ортасына қарай. Рим және Парфия жаулаушылықтары. Эллинистік мемлекеттердің құлау себептері.

Эллинистік мәдениет. Эллинистік мәдениеттің басты орталықтары. Грек және шығыс дәстүрлерінің әрекеттесуі. Арнайы білімдердің дамуы. Александрия мұражайы – ежелгі дәірдегі алғашқы ғылым академиясы. Антиохия, Пергам, Афины – эллинистік кезеңнің мәдени орталықтары. Эллинистік философияның негізгі бағыттары: стоиктер. эпикурейліктер, киниктер. Эллинистік дәуірдің діни түсініктері. Әдебиет пен өнердегі жаңа үрдістер. Сәулет өнері мен қала құрылысы. Мүсін өнері. Эллинистік мәдениеттің тарихи маңызы.

**ЕЖЕЛГІ РИМ ТАРИХЫ**

**Деректері мен тарихнамасы**

Археологиялық материалдар. Нумизматика, эпиграфика және папирология мәліметтері. Римнің ерте тарихы туралы аңыздар. Тарихи шығармалар. Рим тарихнамасының пайда болуы және дамуы, оның негізгі белгілері. Аға және кіші анналшылар. Өмірбаян жанрындағы шығармалар. IV-V ғғ. хроникалар. Полибийдің «Жалпы тарихы». Республиканың ақырғы дәуіріндегі тарихнама. Ерте империя дәуіріндегі рим тарихнамасы. Арнайы еңбектер мен агрономиялық трактаттар. Страбонның «Географиясы». Кейінгі Рим империясы тарихнамасы. Аға Плинийдің «Жаратылыс тарихы». Аммиан Марцеллин антикалық тарихнаманың соңғы өкілі ретінде. Заң саласындағы шығармалар ежелгі Рим тарихының дерегі ретінде. Дигестер, Гайдың трактаты, Corpus juris civilis. Антикалық тарихнаманың негізгі белгілері.

ХІХ ғ. бірінші жартысы – ХХ ғасырдағы Рим тарихының зерттелуі. Италия мен германияның фашистік тарихнамасында тарихтың бұрмалануы. ХХ ғ. екінші жартысында әлеуметтік-экономикалық мәселелердің зерттелуі. Заманауи шетелдік тарихнаманың қайшылықты дамуы. Ежелгі Римнің кеңестік тарихнамасы. Қазақстан тарихнамасы. К.П.Коржева. Қ.Т.Жұмағұловтың зерттеулеріндегі Рим және «варварлар».

**Б.з.д. VIII - III ғғ. Рим тарихы**

**Италиядағы ерте құлиеленушілік қоғамдар мен мемлекеттер (б.з.д. VШ–VI ғғ.)**

Жерорта теңізі әлемі және Италия б.з.д. VШ ғ. қарай. Б.з.д. VШ ғ. Этрурия. Этрускілердің әлеуметтік-экономикалық және саяси құрылысы. Этрускілер және Рим. Этрускілер мәдениеті. Этрускі қалаларының саяси маңызының құлдырауы және оларды Римнің жаулап алуы. Этрускілердің Италия мен Римнің дамуына ықпалы. Италияның оңтүстігі мен Сицилиядағы грек полистері. Рим – Италияда мемлекеттің қалыптасу орталықтарының бірі. Рулық қатынастардың ыдырауы. Ерте Римдегі патрицийлер мен плебейлер, клиенттер мен патрондар. Мемлекеттік биліктің қалыптасуы. Римдегі патшалық билік. Б.з.д. VI ғ. Рим мен этрускілер. Сервий Тулли реформалары. Патшалық биліктің құлауы және Рим республикасының орнауы.

**Б.з.д. V ғ. аяғы–ІІІ ғ. бірінші жартысындағы Рим және Италия**

Ерте республика дәуіріндегі рим азаматтық қауымы. Плебейлердің патрицийлермен күресі. Күрестің себептері мен негізгі кезеңдері. Рим қоғамы «ХІІ кесте заңдары» бойынша. Жеке меншіктің, өсімқорлықтың, құлиеленушіліктің дамуы. Патрицийлер мен плебейлер күресінің шиеленісуі. Оның аяқталуы. Рим қоғамының әлеуметтік құрылысының өзгеруі. Ерте республиканың мемлекеттік құрылысы. Комициялар. Әдеттегі және төтенше жағдайдағы магистратуралар. Сенат. Рим әскері және оның ұйымдасуы.

Римнің ішкі және сыртқы тарихының өзара байланысы. Римнің айналасына Орталық Италияның италиктік тайпаларының топтасуы. Кельт (галл) шапқыншылықтары. Римнің және рим басқыншылығының күшеюі. Римнің самнит федерациясымен соғыстары және оны талқандауы. Римнің Оңтүстік Италиядағы грек қалаларымен қарым-қатынастары. Пиррмен соғыс. Римнің Италияны жаулап алуының аяқталуы. Б.з.д. ІV-ІІІ ғғ. Римнің саяси құрылымы. Римнің Италияны жаулап алуының аяқталуы.

Римнің Италияны ұйымдастыруы. Б.з.д. ІІІ ғ. Рим-Италия одағының негізгі ерекшеліктері. Рим отарлары, олардың құрылымы. Муниципийлер, дауыс беру құқығы жоқ қауымдар, одақтастар. Олардың Риммен қарым-қатынасының сипаты. Ager publicus және оның пайдаланылуы. Рим мен Италияда құлиеленушілік қатынастар мен жеке меншіктің дамуы және бұл үдерістегі рим жаулаушылықтарының рөлі

**Б.з.д. ІІІ-І ғғ. кейінгі республика тарихы**

Рим мен Карфагеннің Жерорта теңізінің батысы үшін күресі

Жерорта теңізі мемлекеттері б.з.д. ІІІ ғ. бірінші жартысында. Карфаген – батыс жерорта теңізінің аса қуатты мемлекеті. Рим мен Карфагеннің қақтығысқа түсуінің себептері. Бірінші Пуни соғысы. Римнің Карфагенмен күресінің аяқталуы. Б.з.д. ІІІ ғ. екінші жартысында Римнің күшеюі. Римдік провинциялардың құрылуы. Рим қоғамында әлеуметтік қайшылықтардың шиеленісуі. Фламиний реформалары. Солтүстік Италияны жаулап алып, отарлау. Екінші Пуни соғысы. Ганибал жорығы. Рим қоғамында әлеуметтік қайшылықтардың шиеленісуі. Фабий Максим диктатурасы. Рим плебсінің наразылықтары. Канна түбіндегі шайқас. Македонияның Рим мен Карфаген соғысына килігуі. Оңтүстік Италиядағы, Сицилиядағы және Пиреней түбегіндегі әскери қимылдар. Римнің Африкаға жорығы. Римнің жеңіске жетуінің негізгі себептері. Бітімге қол қойылуы және оның негізгі шарттары. 2-ші Пуни соғысының әлеуметтік-экономикалық нәтижелері.

Римнің Шығыс Жерорта теңізіндегі жаулаушылықтары және оның Жерорта теңізінің аса қуатты державасына айналуы

Эллинистік мемлекеттер б.з.д. ІІ ғ. басына қарай. Екінші македон соғысы және оның нәтижелері. Римнің ІІІ Антиохпен соғысы. Селевкилер монархиясының әлсіреуі. Македония мен Грекияның талқандалуы және олардың рим провинцияларына айналуы. Селевкилер монархиясының ыдырауы және б.з.д. ІІ ғ. 30-шы жж. эллинистік мемлекеттер жүйесінің дағдарысы. Шығыс Жерорта теңізіндегі Рим экспансиясының себептері. Римнің Шығыс Жерорта теңізі елдеріндегі әлеуметтік саясаты. Үшінші Пуни соғысы – Карфагеннің талқандалуы. Пиреней түбегіндегі басқыншылық соғыстар. Рим державасы Жерорта теңізіндегі ірі құл иеленушілік қоғамның орталығы ретінде.

Римнің б.з.д. ІІ-І ғғ. экономикасы, сословиелік және әлеуметтік құрылымы. Рим жаулаушылықтарының Италиядағы әлеуметтік-экономикалық даму үдерістеріне ықпалы.

Классикалық құлдықтың экономиканың дамуына ықпалы. Тауар өндірісінің дамуы. Құлиеленушілік виллалардың таралуы және олардың құрылымы. Құлиеленушілік шаруашылық Катон мен Варронның мәліметтері бойынша. Құл еңбегін ұйымдастыру. Аграрлық қатынастардың ерекшеліктері. Шаруа шаруашылықтарының кедейшілікке ұшырауы. Латифундиялардың пайда болуы. Италияда ауыл шаруашылығының, қолөнердің, тауар өндірісінің, сауда мен өсімқорлықтың көтерілуі. Италия қаласы – сауда мен қолөнердің орталығы.

Б.з.д. ІІ–І ғғ. Рим құлиеленушілік қоғамының әлеуметтік құрылымы және сословиелер. Құлдар, ұсақ өндірушілер, құл иелері. Сенатор-ақсүйектер, салт аттылар, муниципиалдық шонжарлар, провинциялық құлиеленушілер. Люмпен-пролетарийлер. Рим азаматтары, италиктер мен провинциалдар. Италиктер мен провинциалдардың азаматтық құқықтар үшін күресі. Үстем топтар ішіндегі қайшылықтар. Б.з.д. ІІ–І ғғ Рим қоғамындағы қайшылықтардың шиеленісуі.

**Б.з.д. ІІ – І ғ. басындағы Римнің ішкі тарихы**

Б.з.д. ІІ ғ. 2-ші жартысындағы Рим қоғамында әеуметтік күрестің шиеленісуі. Сицилиядағы алғашқы құлдар көтерілісі. Оның Римдегі сословиелік күрестің шиеленісуіне ықпалы. Аграрлық реформалар жолындағы күрес. Тиберий және Гай Гракхтар. 130-120-шы жж. күрестің нәтижелері. Гай Гракхтың қаза табуынан кейінгі Сенаттың реакциясы. Салт аттылар сотына шектеу қойылуы.

Б.з.д. ІІ ғ. аяғындағы батыс Жерорта теңізіндегі халықаралық жағдай. Югуртин соғысы. Кимврлер мен тевтондар шапқыншылықтары және Гай Марийдің әскери-саяси реформалары. Сицицлиядағы екінші құлдар көтерілісі.

Римде демократиялық қозғалыстың өрістеуі. Апулей Сатурнин мен Главций заңдары және олардың сәтсіздікке ұшырауы. 90-шы жж. Сенат реакциясы. Италик одақтастарға қарсы репрессияның күшеюі. Одақтастар соғысы. Рим азаматтығы құқығының Италия тұрғындарына таралуы. Полистік құрылымдардың дағдарысы.

Б.з.д. І ғ. 80-ші жж. Римдегі азамат соғысы. Римнің Митридатпен алғашқы соғысы. Сулла диктатурасының орнауы. Оның сипаты және Римнің саяси тарихындағы маңызы.

**Рим республикасының құлауы**

Рим республикасы саяси жүйесінің дағдарысы. Әлеуметтік қайшылықтардың күшеюі

Сулла қайтыс болғаннан кейін әлеуметтік күрестің күшеюі. Серторий және оның Испаниядағы сулландықтарға қарсы күресі. Митридатпен және Армения патшасы – ІІ Тигранмен екінші соғыс. Спартак бастаған Ұлы құлдар көтерілісі. Б.з.д. 70 ж. – 60 ж. басындағы саяси топтардың күресі. Суллаға дейінгі конституцияның қалпына келтірілуі. Помпейдің көтерілуі және оның қарақшылармен күресі. Помпейдің Шығыстағы саясаты. Римдегі б.з.д. 60-шы жылдардағы ішкі саяси күрес және Сервилий Руллдың аграрлық заң жобалары маңайындағы күрес және Катилина бүлігі. 60-жж. Цицеронның саяси қызметі.

Бірінші триумвират. Цезарь консулдығы. Клодий және оның саясаты. 50-ші жж. Сенат және оның саясаты. Цезарьдың Галлияны жаулап алуы және оның экономикалық және саяси салдарлары. Римнің Шығыстағы саясаты. Парфия – Римнің Шығыстағы негізгі қарсыласы. Бірінші триумвираттың құлауы. Цезарь мен Помпей арасындағы азаматтық соғыс. Цезарь диктатурасы.

Цезарь өлгеннен кейінгі азамат соғыстары. Екінші триумвират және проскрипциялар. Антоний мен Октавианның жоғарғы билік жолындағы күресі және олардың саяси бағдарламалары. Октавианды Италия құлиеленушілерінің қолдауы. Акция түбіндегі шайқас. Антонийдің қаза табуы. Египеттің Римге қосылуы. Азамат соғыстарының әлеуметтік-саяси салдары. Полистік жүйенің дағдарысы және рим республикасы құлауының негізгі себептері.

**Республикалық дәуірдегі Рим мәдениеті**

Полистік дүниетанымның қалыптасуы және оның ерекшеліктері. Этрускілер, грек және эллинистік елдер мәдениетінің ықпалы. Жазу және тіл. Римдіктердің шығу тегі туралы мәселе. Рим діні. Негізгі рәсімдері. Ата-баба культі. Грек және эллинстік рәсімдердің ықпалы. Құдайлардың негізгі топтары. Табыну рәсімдерін ұйымдастыру. Грек коллегиялары. Мифология. Мерекелер және оларды ұйымдастыру. Театр қойылымдары. Гладиатор ұрыстары. Рим –аңыздары. ХІІ кесте заңдары. Шешендік өнердің пайда болуы. Білім беру жүйесінің қалыптасуы.

Рим әдебиетінің пайда болуы мен дамуы. Ливий Андроник. Плавт пен Теренций. Гай Луцилий және әзіл-ысқақ жанрының пайда болуы. Рим әдебиетінің б.з.д. І ғ. гүлденуі. Лукреций Кар және оның «Заттар табиғаты» дастаны. Рим лирикасының гүлденуі. Катулл. Цицерон мен Варронның әдеби шығармашылығы. Саллюстий.

Рим сәулет өнері және қала құрылысы. Жаңа құрылыс материалдары және тәсілдері. Мүсін және бейнелеу өнері. Ғылым. Аға Катонның, Цицеронның, Теренций Варронның мәдении қызметі.

**Ерте империя дәуірі**

Август принципаты

Монархиялық жүйенің тарихи қажеттілігі. Октавианның саяси бағдарламасы және оның алғышарттары. Октавиан Августің заңдары, принципат формасында монархиялық жүйе негіздерінің қалыптасуы. Август принципатындағы республикалық құрылыс әлементтері. Провинциялармен қарым-қатынас.

Августің әлеуметтік және сыртқы саясаты, оның жаулап алушылықтары және Рим мемлекетінің шекараларын кеңейтуі. Рейндегі және Шығыстағы шекараның тұрақтануы. Парфиямен қарым-қатынастар. Август билігінің жалпы нәтижелері.

**Рим империясы б.з. I–П ғғ.**

Принципат жүйесінің Август мұрагерлері тұсында нығаюы. Б.з. І–ІІ ғғ. билеуші әулеттер. Бюрократиялық аппараттың орталықтануы мен дамуы. Рим императорлары саясатындағы абсолюттік бастаулар.

Б.з. І–ІІ ғғ. империяның ішкі және сыртқы жағдайы. Император билігінің провинцияларға қатынасы. Британия, Галлия, Иудеядағы провинциялық көтерілістер. Парфия және оның Риммен күресі. Саяси дағдарыс және 68–69 жж. азамат соғысы, оның әлеуметтік-саяси нәтижелері. Италия мен провинциялардағы ірі және ұсақ жер меншігі. Қолөнер, сауда, ақша айналымының өсуі. Қолөнер орталықтарының ауысуы. Италиялық және римдік провинциялық қалалардың дамуы. Полистік дәстүрлердің сақталуы.

Рим мен провинцияда құлиеленушілік қатынастардың дамуы. Құлдарды еркіндікке жіберудің өсуі. Колонаттың пайда болуы және оның І–ІІ ғғ. эволюциясы. Құлдар мен колондар еңбегін қанау.

Б.з. І–ІІ ғғ. Рим императорларының сыртқы саясаты. Траян жаулаушылықтары. Қорғаныс саясатына көшу. Адриан тұсындағы сыртқы саясаттың өзгеруі. Иудеядағы көтеріліс. Антониндердің «Алтын ғасыры». Провинциялардағы көтерілістер. Варварлардың империя шекарасына тегеуріні. Құлиеленушілік өндіріс тәсілі дағдарысының алғашқы белгілері. Абсолюттік беталыстардың күшеюі. Антониндердің құлауы.

**ІІІ ғасырдағы Рим құлиеденушілік қоғамы мен мемлекетінің дағдарысы**

Саяси дағдарыс және 193-197 жж. азамат соғысы. Северлер әулеті. Септимий Севердің әскери-саяси реформалары. Император және бюрократиялық аппарат билігінің нығаюы. Армияның рөлінің күшеюі. Септимий Север мұрагерлері. Каракалла эдиктілері. Орталық биліктің әлсіреуі. Саяси дағдарыстың шиеленісуі. Жауынгерлік және сенаторлық императорлар және олардың саясаты. Сепаратизм және провинциялардың уақытша бөлінуі.

ІІІ ғ. Рим экономикасының дағдарысы. Қалалар мен қалалық өмірдің құлдырауы. Құлдық жүйенің дағдарысы. Шаруашылықтың натуралдануы. Пекулий. Колонаттың өсуі. Әлеуметтік-экономикалық қайшылықтардың шиеленісуіне саяси тұрақсыздықтың ықпалы. Дәстүрлі мәдени құндылықтар жүйесінің дағдарысы. Халық қозғалыстары. Багаудтар және агностиктер. Варварлардың Рим шекараларын бұзуы, олардың Рим территориясында қоныстануы және оның салдары. Дағдарысты жоюға тырысу шаралары.

Христиандықтың пайда болуы және оның ерте тарихы

Христиан дінінің пайда болуының тарихи жағдайлары және алғышарттары. Христиан ілімінің көздері. І-ІІІ ғғ. христиан әдебиеті. Христиан діни ілімінің мәні. Табыну рәсімдерін ұйымдастыру. Христиан шіркеуінің генезисі. Қауымдар және епископат. Христиандықтың рим қоғамында таралуы және әлеуметтік құрамының өзгеруі. Шіркеу ішіндегі күрес. Гностиктер және христиандық діни философияның жасалуы. Христиан діні, рим қоғамы мен мемлекеті. Христиандардың қуғындалуы. Христиан шіркеуі ІІІ ғ. рим қоғамы мен мемлекетінің дағдарысы жағдайында. Христиандықтың эволюциясы және оның император билігімен жақындасуы.

**Кейінгі Рим империясы**

**IV ғ. Рим қоғамы мен мемлекеті. Доминат жүйесі**

ІІІ ғ. дағдарыстан шығу. Диоклетиан және доминат саяси жүйесінің жасала бастауы. Басқару жүйесінің жаңа белгілері. Провинциялардағы әкімшілік басқару аппаратының қайта құрылуы. Армия және оның ұйымдасуы. Салық саласындағы реформалар және салық қысымының күшеюі. Диоклетианның діни саясаты. Христиандарды қуғындау. Диаклетианның сыртқы саясаты. Константиннің билігі. Саяси және әскери-әкімшілік реформаларды аяқтау. Сословиелерді бекіту. Діни саясат. Милан эдиктісі.

Христиан дінінің үстем мемлекеттік дінге айналуы және оның салдары. Ариандық бағыт және Никея соборы. Константинополь негізінің қалануы және император резиденциясының сонда көшірілуі.

ІV ғ. империяда экономикалық жағдайдың тұрақтануы. Константин ұрпақтары, олардың билік үшін күресі. Юлиан Шегінуші және оның діни және әлеуметтік саясаты. Оның ұрпақтары тұсында христиан дінінің біржолата жеңіске жетуі. Шіркеу ішіндегі күрес. Ариандық. Донатизм. Монахтық және оның рөлі.

**Б.з. I–IV ғғ. мәдениет**

Жерорта теңізі халықтарының мәдени дамуының нәтижесі ретінде жерортатеңіздік антикалық мәдениеттің жасалуы. Антикалық мәдениеттің гүлденуі, оның алғышарттары мен себептері. Августың Римнің дәстүрлі дінін реформациялауы. Император культі. Христиандықтың Рим империясының идеологиялық дағдарысының көрінісі ретінде пайда болуы. Халықтардың Ұлы қоныс аударуының басталуы. Рим әскерінің варварлануы. Феодосий І және оның империяны сақтау жолындағы күресі.

ІV ғ. Рим мәдениеті. Мәдени құндылықтар жүйесінің өзгеруі. Христиандық дүниетанымның енуі және антикалық мәдениеттің күйреуі. Хат алысулар әдеби жанр ретінде. Риторикалық және әдеби шығармашылық.

Тәрбие және білім беру жүйесі. Ағартушылық және ғылыми өмір. Жаратылыстану және географиялық ғылымдардың дамуы. Клавдий Птоломейдің ғылыми шығармашылығы. Аға Плинийдің «Жаратылыстану тарихы». Техникалық жетістіктер. Рим құқығы және оның гүлденуі. Стоиктік философия: Сенека, Эпиктет, Марк Аврелий. Әдебиет және оның жанрлары. Жазу жанрлары. Кіші Плиний. Ғылымның жағдайы. Римдік сәулет өнері мен қала салудың гүлденуі. Рим мүсін өнерінің дамуы.

Марциал эпиграммалары және Ювенал сатирасы. Апулейдің «Алтын есек» романы. ІІ ғ. христиан әдебиеті. Рим мүсін өнерінің дамуы. Рим құқығы және оның гүлденуі. Рим сәулет өнері мен қала құрылысының өркендеуі.

Мәдени құндылықтар жүйесінің өзгеруі. Христиандық дүниетанымның енуі және антикалық мәдениеттің күйреуі. Кейінгі антикалық христиандық философия. Плотин және неоплатониктер. Августин және оның философиялық жүйесі. Кейінгі ақындар. Хат алысулар әдеби жанр ретінде. Риторикалық шығармалар. Панигириктер. Христиан әдебиеті. Кейінгі римдік тарихнама. Хроникалар. Бреварийлер. Арнайы білімдер. Кейінгі Империя дәуіріндегі мәдениеттің құлдырауы.

**Батыс Рим Империясының құлауы**

Рим империясының Батыс және Шығыс (Византия) болып бөлінуі. Феодосий қайтыс болғаннан кейінгі батыс Рим империясының жағдайы. Мемлекеттің ішкі тұрақсыздығы. Әскер мен мемлекеттік аппаратың варварлануы. Шіркеу ішіндегі күрес. Құлдар, колондар және провинция халқының басқа да төменгі топтарының қозғалыстары.

Халықтардың Ұлы қоныс аударуы. Ғұндар мен готтар. Вестготтардың қозғалысы. Герман тайпа бірлестіктерінің Рейнде белсенділік көрсетуі. Аларихтің Римді талқандауы және оның салдары. Аттиланың басып кіруі. Каталаун даласындағы «халықтар шайқасы». Вандалдардың Римге шапқыншылығы. Батыс Рим империясының территориясында варварлық корольдіктердің құрылуы. Рим орталық билігінің күйреуі. Батыс Рим империясының құлауы. Оның тарихи маңызы.

**СЕМИНАР САБАҚТАРЫНЫҢ ҮЛГІ ТАҚЫРЫПТАРЫ:**

1.Египет Орта және жаңа патшалық дәуірінде

2. «Хаммурапи заңдары» бойынша ежелгі Вавилонның экономикасы мен қоғамдық қатынастары.

3.Сирия, Финикия, Палестина, Карфаген ежелгі дәуірде

4.Элам және Мидия – Иран территориясындағы ең ежелгі мемлекеттер

5. Кушан державасы және Парфия

6. Жалпыүнділік державаның пайда болуы және ыдырауы

7. Б.з.д. Ш ғ. – б.з. Ш ғ Хань империясы. Ежелгі Қытай мәдениеті

8.Б.з.д.VIII-VI ғғ. Грекияның әлеуметтік-экономикалық дамуы. Ұлы грек отарлауы

9. Грек-парсы соғыстары және оның Грекияның әлеуметтік-экономикалық және мәдени-саяси дамуына ықпалы

10. Ежелгі Грекия мәдениеті

11. ХІІ кесте заңдары бойынша Римнің әлеуметтік-экономикалық құрылысы

12.Б.з.д. ІІ-І ғғ. Рим экономикасы, сословиелері және әлеуметтік құрылымы

13.Цезарь диктатурасы

14. **Б.з.** I ғ, Римс империясы. Юлий – Клавдийлер және Флавийлер әулеттері билігі

15. IVғ. Рим мәдениеті

**СӨЖ ҮЛГІ ТАҚЫРЫПТАРЫ**

1.«Гильгамеш туралы жыр» Ежелгі Месопотамия тарихының тарихи дерегі ретінде.

2.Ежелгі Шығыстың әлеуметтік құрылымы.

3.Хетт заңдары бойынша хеттердегі құлдық.

4.Уна бекзадасының өмірбаяны бойынша Ежелгі Патшалық дәуіріндегі Египеттің тұрмысы.

5.Хетт заңдарының мәліметтері бойынша Хетт мемлекетіндегі әлеуметтік-экономикалық қатынастар

6.Финикия отарлауы.

7.Тель-Амарн мұрағаты құжаттары бойынша Алдыңғы Азияның халықаралық жағдайы

8.Б.з.д. VII ғ. Ассирияның сыртқы жағдайы.

9.І Дарийдің сыртқы саясаты.

10.Ману заңдары бойынша Үндістандағы құлдық.

11.Ежелгі Шығыстағы әцелдердің жағдайы

12.»Илиаданың» екінші өлеңі бойынша гректердің әлеуметтік құрылысы.

13. Б.з.д. VII ғ.Аттикадағы әлеуметтік-саяси қатынастар

14.Аристотель мен Плутархтың Солон реформаларына баға беруі.

15.Аристотель мен Плутархтың спартандықты сипаттауы.

16.Фемистоклдың мемлекеттік қызметі.

17.Бірінші Афина теңіз одағы.

18.Аристотельдің «Афина политиясы» бойынша Афинаның мемлекеттік құрылысы.

19. Аристофанның «Әлем», «Ахарняндықтар», «Салт аттылар» комедиялары бойынша Б.з.д. V ғ. 20-шы жж. Афинаның әлеуметтік құрылымы

20.Беотия одағының Спартамен күресі..

21.Б.з.д. IV ғ. 20-шы жж. грек қалаларының Македонияға қарсы көтерілісі.

22.Александр Македонский жаулаушылықтары және оның державасы

23.Афина және Спарта тәрбие жүйелері.

24.Афинаның демократиялық құрылысы.

25.Периклдың қоғамдық-саяси және мемлекеттік қызметі.

26. Ливияның І декадасы және Плутархтағы рим патшаларының өмірбаяндары бойынша патшалық дәуірдегі Римдегі этрусскілер ықпалы

27. Б.з.д. IV ғ. Рим және латындар.

28.Екінші Пуни соғысына дипломатиялық дайындық.

29.Катонның трактаты бойынша б.з.д. ІІ ғ. Рим-Италия экономикасы

30.Гракхтардың жақтастары мен қарсыластары.

31.Ағайынды Гракхтар реформалары.

32.Б.з.д. ІІ ғ. соңғы онжылдықтарындағы Римдегі ішкі күрес

33.Юлий Цезарьдың әлеуметтік саясаты.

34. Август тұсындағы мемлекеттік басқару.

35.Б.з. І-ІІ ғғ. Италиядағы ауыл шаруашылығы

36.Юлийлер-Клавдийлер тұсындағы Рим Сенаты.

37.Юлий Цезарьдың триумвираты мен диктатурасы.

38.Ежелгі Римдегі азамат соғыстары.

39.Катилина бүлігі.

40.Спартак көтерілісі.

**ҰСЫНЫЛҒАН ӘДЕБИЕТ ТІЗІМІ:**

**Негізгі:**

1. Вигасин А.А.Восток в древности. – М., 2007.

2. История древней Греции. / под ред, В.И.Кузищина. – М., 2000.

3.История Древнего Рима. / Под ред. В.И.Кузищина. – М., 2001.

4.История Востока. В 6-ти т. Т.1. Восток в древности. – М., 1996.

5. Қартабаева Е.Т., Мырзабекова Р.С. Ежелгі дүние тарихы. – Алматы, 2014.

**Қосымша:**

1. Анго М. Классическая Индия. / Пер. с франц. М., 2007.

2. Античная демократия в свидетельствах современников. М., 1996.

3. Берве Х. Тираны Греции. Ростов-на-Дону, 1997

4. Большаков В.А. Хатшепсут. Женщина – фараон. М., 2001.

5. Бузескул В.П. История афинской демократии. СПб., 2003.

6. Гарни О.Р. Хетты. Разрушители Вавилона. М., 2009.

7. Гаспаров М.А. Занимательная Греция. М., 2008

8. Гюиз Ф. Древняя Персия. / Пер.с франц., М., 2007.

9. Егер О. Всемирная история. Древний мир. М., 2006.

10. Жұмағұлов Қ.Т., Қартабаева Е.Т. Таяу Шығыстың ежелгі мемлекеттері. – Алматы, 2007.

11. Кравчук А. Галерея римских императоров./ Пер.с польск. – Екатеринбург; М., 2010.

12. Ковалев С.И. История Рима.- М.: АСТ; СПб.: Полигон, 2006.

13. Қартабаева Е.Т. Шығыс елдерінің ежелгі және орта ғасырлар тарихы. – Алматы, 2015.

14. Маяк И.Л. Римляне ранней Республики. М., 1993.

15. Робер Ж.Н. Этруски. / Пер. с франц.М.: Вече, 2007.

16. Суриков И.Е. Античная Греция. Период архаики. Политики на фоне эпохи. М., 2005.

17. Токмаков В.Н. Военная организация Рима ранней Республики (VI - IV вв.

до н.э.). М., 1998.

15. Туманс Х. Рождение Афины. Афинский путь к демократии: от Гомера до Перикла (VIII – V вв. до н.э.). СПб., 2002.

19. Федотов В.В. Историческая география античного мира. М., 1996.

20. Фор П. Повседневная жизнь Греции во времена Троянской войны. М., 2004.

21. Фролов Э.Д. Рождение греческого полиса. СПб., 2004.

22. Шово М. Повседневная жизнь Египта во времена Клеопатры. М., 2004.

23. Штаерман Е.М. История крестьянства в Древнем Риме. М., 1996.

24.Яйленко В.П. Архаическая Греция и Ближний Восток. М., 1990.